Ερμογένης (αρχιτέκτονας)

Ο Ερμογένης ήταν Έλληνας αρχιτέκτονας που έζησε πιθανότατα στα τέλη του 3ου αιώνα π.Χ. μέχρι τις αρχές του 2ου αιώνα. Υπήρξε ένας από τους πιο φημισμένους θεωρητικούς της αρχιτεκτονικής τέχνης κατά την ελληνιστική περίοδο με επίδραση τόσο σε σύγχρονούς του όσο και σε αρχιτέκτονες της ρωμαϊκής εποχής. Πιθανολογείται πως καταγόταν από την Πριήνη, καθώς επιγραφή που ανακαλύφθηκε εκεί αναφέρεται στον Ερμογένη, «γιο του Άρπαλου». 

Σημαντικά έργα του θεωρούνται ο ναός της Άρτεμης στη Μαγνησία και ο ναός του Διόνυσου στην Τέω, οι οποίοι τοποθετούνται χρονικά στο διάστημα μεταξύ του τελευταίου τετάρτου του 3ου αιώνα και του τρίτου τετάρτου του 2ου αιώνα. Αναφορά στον Ερμογένη κάνει ο Βιτρούβιος, ο οποίος σημειώνει πως απεχθανόταν το δωρικό ρυθμό εξαιτίας του προβλήματος της γωνιακής τριγλύφου. Αποδίδει επίσης στον Ερμογένη την καθιέρωση κανόνων συμμετρίας και την εφεύρεση του ψευδοδίπτερου ναού. Pamela A. Webb (1996), Hellenistic architectural sculpture: figural motifs in western Anatolia and the Aegean Islands, University of Wisconsin Press, σελ. 13

Η διφορούμενη φράση του Βιτρούβιου «[...] Magnesiae Hermogenis, Alabandei et Apollonis a Menesthe facta»Βιτρούβιος, Περί Αρχιτεκτονικής, 3.2.6 συχνά χρησιμοποιείται ως ένδειξη πως καταγόταν από την Αλαβάνδα, ωστόσο είναι επίσης πιθανό να εννοείται πως ο ναός του Απόλλωνα στον οποίο αναφέρεται ήταν κτισμένος εκείJerome Jordan Pollitt (1986), Art in the Hellenistic Age, Cambridge University Press, σελ. 316. 

Παραπομπές

Κατηγορία:Αρχαίοι Έλληνες αρχιτέκτονες
Κατηγορία:Βιογραφία ελληνιστική-επέκταση